rejauldu/bengali-wikipedia huggingface dataset:
থাম্ব|একটি পমোডোরো কিচেন টাইমার, যার নামানুসারে এই পদ্ধতির নামকরণ করা হয়েছে পমোডোরো কৌশল (বিকল্প বানান- পোমোডোরো কৌশল, পমোদরো কৌশল) একটি সময় ব্যবস্থাপনা পদ্ধতি যা ১৯৮০ এর দশকের শেষদিকে ফ্রান্সেসকো সিরিলো উদ্ভাবন করেন। এই পদ্ধতিতে একটি টাইমার ব্যবহার করে যে কোন কাজকে ছোট ছোট সময়ের ভগ্নাংশে ভাগ করে কাজটি সম্পন্ন করা হয়। সাধারনত প্রতি সময়ের ভগ্নাংশের দৈর্ঘ্য ২৫ মিনিট হয় এবং প্রতি ২৫ মিনিট পর পর ছোট বিরতি থাকে। সময়ের এই প্রতি ভগ্নাংশকে পমোডরো বলে যা ইতালীয় এক শব্দ যার অর্থ টমেটো। বিশ্ববিদ্যালয়ের ছাত্র থাকাকালীন সময়ে সিরিলো এর ব্যবহৃত টমেটো আকৃতির কিচেন টাইমার অনুসারে এই পদ্ধতির নামকরন করা হয়েছে।   এই কৌশলটি বিভিন্ন অ্যাপ এবং ওয়েবসাইটের মাধ্যমে ব্যাপক জনপ্রিয়তা পেয়েছে। এই অ্যাপ এবং ওয়েবসাইটগুলো এই কৌশল ব্যবহারের বিভিন্ন নির্দেশিকা এবং টাইমার প্রদান করে।    মূলনীতি  মূল কৌশলটিতে ছয়টি ধাপ রয়েছে:   কাজটি করার সিদ্ধান্ত নিন।   পোমোডোরো টাইমার সেট করুন (সাধারনতঃ ২৫ মিনিটের জন্য)।    কাজটি করতে থাকুন।   টাইমার বেজে উঠলে কাজ বন্ধ করুন এবং একটি কাগজের টুকরোতে একটি টিকচিহ্ন দিন।  Click the "how" link and see step 4. Presumably, the piece of paper can be one's task list or similar. In any case, four check marks indicate a longer break (step 6).   আপনার কাগজে যদি ৪ টির কম টিকচিহ্ন থাকে তাহলে  একটি সংক্ষিপ্ত বিরতি নিন (৩-৫ মিনিট)। তারপরে দ্বিতীয় ধাপে যান, বা আবার টাইমার সেট করে কাজ শুরু করুন।   পরপর ৪ বার এমন ২৫ মিনিট কাজের পরে একটি দীর্ঘ বিরতি নিন (১৫-৩০ মিনিট)। এরপর আপনার টিকচিহ্ন গণনা শূন্য থেকে পুনরায় শুরু করুন এবং আবার ২৫ মিনিট করে কাজ শুরু করুন।  পরিকল্পনা, ট্র্যাকিং, রেকর্ডিং, প্রক্রিয়াজাতকরণ এবং ভিজ্যুয়ালাইজেশনের ধাপগুলো হচ্ছে এই কৌশলটির মূলভিত্তি।    পরিকল্পনার পর্যায়ে, কাজগুলিকে একটি "টু ডু টুডে" তালিকায় রেকর্ড করে অগ্রাধিকার দেওয়া হয়। এটি ব্যবহারকারীদের কাজগুলোর জন্য প্রয়োজনীয় সময় অনুমান করতে সাহায্য করে। পোমোডোরো সমাপ্ত হওয়ার সাথে সাথে এগুলি রেকর্ড করা হয়, যা একটি কাজ শেষ করার মানসিক আনন্দ প্রদান করে এবং পরবর্তী কাজের উন্নতি এবং নিজের পার্ফরম্যান্স পর্যবেক্ষণের জন্য তথ্য সরবরাহ করে।   কৌশলটির উদ্দেশ্যে, একটি পমোডোরো হল কাজের জন্য ব্যয়কৃত সময় ব্যবধান।  কার্য সমাপ্তির পরে, পমোডোরোতে থাকা যে কোন বাড়তি সময় সেই কাজকে আরও উন্নত করার জন্য ব্যয় করা হয়। একটি সংক্ষিপ্ত (৩-৫ মিনিট) বিশ্রাম পরপর একাধিক পোমোডোরোকে পৃথক করে। পরপর চারটি পোমোডোরো একটি সেট তৈরি করে। সেটগুলির মধ্যে একটি দীর্ঘ (১৫-৩০ মিনিট) বিশ্রাম নেওয়া হয়।    কৌশলটির একটি লক্ষ্য হল ফোকাস বা কাজে মনোযোগ এবং কাজের ধারার উপরে অভ্যন্তরীণ এবং বাহ্যিক বাধাগুলির প্রভাব হ্রাস করা। একটি পোমোডোরো অবিভাজ্য; যখন কোনও পমোডোরোর সময় অন্য কোন কাজ করার প্রয়োজন হয়, তখন  হয় সে কাজ সম্পর্কে নোট নিয়ে পমোডরোর পরে সেটা করতে হবে অথবা পোমোডোরো ত্যাগ করতে হবে।    সরঞ্জামসমূহ  এই কৌশলের আবিষ্কারক এবং তার প্রবক্তারা যান্ত্রিক টাইমার, কাগজ এবং পেন্সিল ব্যবহার করে একটি স্বল্প প্রযুক্তির পদ্ধতিকে  ব্যবহারের জন্য উতসাহিত করেন। টাইমারকে ঘোরানোর শারীরিক কাজটি কার্যটি শুরু করার জন্য ব্যবহারকারীর দৃঢ় সংকল্পকে নিশ্চিত করে। কাগজে কাজের তালিকায় টিক দেওয়া কাজটি সম্পন্ন করার ইচ্ছা এবং বিরতির সময়ে অ্যালার্ম বাজানো বিরতির ঘোষণা দেয়। এতে কাজের প্রবাহ এবং ফোকাস এই শারীরিক উদ্দীপনার সাথে যুক্ত হয়।   তথ্যসূত্র  বিষয়শ্রেণী:ব্যক্তিগত উন্নয়ন
দিয়া সিদ্দিকী একজন বাংলাদেশী তীরন্দাজ। তিনি রোমান সানার সাথে ২০২১ সালের তীরন্দাজী বিশ্বকাপে রিকার্ভ মিশ্র দল বিভাগে রৌপ্যপদক জয় করেছিলেন। যেখানে ফাইনালে বাংলাদেশ নেদারল্যান্ডসের কাছে হেরে যায়। এটি এখনও পর্যন্ত তীরন্দাজি বিশ্বকাপে বাংলাদেশের সেরা ফলাফল।   প্রাথমিক জীবন  দিয়া সিদ্দিকী ২০০৪ সালের ১৯ ফেব্রুয়ারি নীলফামারী জেলায় জন্মগ্রহণ করেন। ২০২৩ সালে বাংলাদেশের আরেক তারকা আরচার রোমান সানার সঙ্গে তার বিয়ে সম্পন্ন হয়।   ক্যারিয়ার  দিয়া সিদ্দিকী ২০১৯ সালে টঙ্গীতে অনুষ্ঠিত আন্তর্জাতিক সলিডারিটি আর্চারি চ্যাম্পিয়নশিপে রিকার্ভের মেয়েদের এককে সোনা জেতেন। ২০২১ টোকিও অলিম্পিকে বাংলাদেশ আর্চারি দল বাছাইপর্ব পেরিয়ে খেলেছে রিকার্ভ মিশ্র ইভেন্টের চূড়ান্ত পর্বে। এই ইভেন্টে রোমান সানার সঙ্গী ছিলেন দিয়া। বাছাই পেরিয়ে মেয়েদের এককের প্রথম রাউন্ডেও খেলেন তিনি। অলিম্পিকের আগে ২০২১ সালের জুনে সুইজারল্যান্ডে বিশ্বকাপ আর্চারির স্টেজ টুতে রিকার্ভ মিশ্র ইভেন্টে রুপা জেতে বাংলাদেশ। বাংলাদেশের এই অর্জন ছিল দিয়ার সৌজন্যেই। এরপর ঢাকায় এশিয়ান আর্চারি চ্যাম্পিয়নশিপে প্রথমবার পদক জিতে ইতিহাস গড়ে বাংলাদেশ। সেই দলেও ছিলেন দিয়া। ২০২৩ সালে এশিয়া কাপ আর্চারির ওয়ার্ল্ড কাপ র্যাঙ্কিং টুর্নামেন্ট স্টেজ ওয়ানের রিকার্ভ মিশ্র দলগত বিভাগে দিয়া সিদ্দিকী ও হাকিম আহমেদ জুটির সৌজন্যে সোনা জেতে বাংলাদেশ।   পুরস্কার ও সম্মাননা  দিয়া সিদ্দিকী ক্যারিয়ারে বেশকিছু পুরস্কার পেয়েছেন। তার মধ্যে শেখ কামাল জাতীয় ক্রীড়া পরিষদ পুরস্কার-২০২২ এর জাতীয় দলের ক্রিকেটার শরীফুল ইসলামের সঙ্গে যৌথভাবে উদীয়মান ক্রীড়াবিদের পুরস্কার জেতেন দিয়া সিদ্দিকী। ২০২১ সালের তীর-প্রথম আলো বর্ষসেরা নারী ক্রীড়াবিদের পুরস্কারও  জেতেন দিয়া। ২০২২ সালে প্রথমবারের মতো সেরা খেলোয়াড় নির্বাচন করে পুরস্কার দেয় বাংলাদেশ ক্রীড়া শিক্ষা প্রতিষ্ঠান (বিকেএসপি)। সারা দেশের ২১টি ডিসিপ্লিনের ১৫০০ ক্রীড়াবিদের মধ্যে সেরা হয়ে বিকেএসপি ব্লু অ্যাওয়ার্ড জেতেন তিনি।  ক্রীড়া সাংবাদিকদের সংগঠন বিএসপিএ থেকে দেয়া ‘বিএসপিএ স্পোর্টস অ্যাওয়ার্ড-২০২১’ এর বর্ষসেরা আর্চারের সঙ্গে বর্ষসেরা ক্রীড়াবিদের পুরস্কারও জেতেন এই আর্চার।   তথ্যসূত্র    বহিঃসংযোগ   দিয়া সিদ্দিক ওয়ার্ল্ড আর্চারি ফেডারেশনে  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী তীরন্দাজ বিষয়শ্রেণী:বাংলাদেশের অলিম্পিক তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০০৪-এ জন্ম বিষয়শ্রেণী:২১শ শতাব্দীর বাংলাদেশী নারী বিষয়শ্রেণী:নীলফামারী জেলার ব্যক্তি বিষয়শ্রেণী:তীরন্দাজীতে ইসলামিক সলিডারিটি গেমস পদক বিজয়ী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
ফুলসুতি ইউনিয়ন বাংলদেশের ঢাকা বিভাগের ফরিদপুর জেলার নগরকান্দা উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা  ফুলসূতি ইউনিয়নে ১০ টি গ্রাম রয়েছে। যথা:-  ১। সলিথা।   ২। বাউতিপাড়া ।   ৩। হিয়াবলদী ।   ৪। কাজিকান্দা ।   ৫। পোড়াদিয়া ।   ৬। রানপাশা ।   ৭।  চুকাইড় ।   ৮। কাওয়াখোলা ।   ৯। নাওডুবি ।   ১০। ফুলসূতি ।    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:নগরকান্দা উপজেলার ইউনিয়ন
thumb|300px|"Carnevale a Roma", olio su tela di Johannes Lingelbach. কার্নিভাল হল একটি উৎসব যা খ্রিস্টান ঐতিহ্যের দেশগুলোতে উদ্‌যাপন করা হয়। বিশেষভাবে, রোমান ক্যাথলিক ঐতিহ্যের দেশগুলোতে এবং অল্প সংখ্যক পূর্ব অর্থোডোক্স সমাজে। সাধারণত, প্রোটেস্ট্যান্টরা কার্নিভাল উদ্‌যাপন করে না, যেমন, ডেনমার্ক। কার্নিভাল উদ্‌যাপনগুলো প্রায়ই ক্রীড়নশীল এবং কল্পনাপ্রবণ কুচকাওয়াজ হিসেবে হয়ে থাকে যা জনগণের উপর প্রবল প্রভাব বিস্তার করে। কার্নিভালের নির্দিষ্ট চরিত্রগত এবং বৈশিষ্ট্যসূচক দিক হল মুখোশের ব্যবহার। লোকেরা পোশাক এবং মুখোশ পরিধান কার্নিভাল উদ্‌যাপন করে থাকে।  আজ কার্নিভাল উদ্‌যাপনগুলোর মধ্যে ব্রাজিলের কার্নিভাল অতি সুপরিচিত। ২০১০ সালের গিনেস বিশ্ব রেকর্ড অনুসারে, রিউ দে জানেইরুর কার্নিভাল হল বিশ্বের সবচেয়ে বড় কার্নিভাল এবং বৃহত্তম জনপ্রিয় অনুষ্ঠান। রিউ দে জানেইরুর কার্নিভাল বিশ্বের সর্বাপেক্ষা বিখ্যাত কার্নিভাল হিসেবেও বিবেচনা করা হয়।   ব্যুৎপত্তি  "কার্নিভাল" নামটি নিয়ে বিতর্ক হয়। ‘কার্নিভাল’ শব্দটি এসেছে ইতালিয় শব্দ ‘carne levare’ থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্যাপনের বিষয়টি এসেছে সাতুরলানিয়ার পাগান উৎসব থেকে, যা মূলত খ্রিস্টীয় ভাবাধারা থেকে ব্যুৎপত্তি।  বিষয়শ্রেণী:কার্নিভাল বিষয়শ্রেণী:কুচকাওয়াজ বিষয়শ্রেণী:খ্রিস্টান উৎসব বিষয়শ্রেণী:ছুটির দিন বিষয়শ্রেণী:পথ সংস্কৃতি বিষয়শ্রেণী:ছদ্মবেশী অনুষ্ঠান
ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩ লেখক ও সঙ্গীতজ্ঞ জিম ক্যারল রচিত ১৯৮৭ সালে প্রকাশিত আত্মজীবনীমূলক গ্রন্থ। এটি ক্যারলের আত্মজীবনীমূলক দ্য বাস্কেটবল ডায়েরিজ বইয়ের সিক্যুয়াল।  বইটিতে ১৯৭১ থেকে ১৯৭৩ সালের ক্যারলের ক্যালিফোর্নিয়ার জীবন তোলে ধরা হয়েছে। ক্যারল এই বই প্রসঙ্গে বলেন যে বইতে তার স্মৃতি থেকে লেখা হয়েছে, ফলে সব ঘটনা একেবারে ঠিক নাও হতে পারে। এই বইয়ের বেশির ভাগ ঘটনাই ক্যারলের সঙ্গীত জীবন নিয়ে, যার মধ্যে অ্যান্ডি ওয়ারলের সাথে তার স্টুডিওতে, ম্যাক্সস কানসাস সিটিতে ও ভেলভেট আন্ডারগ্রাউন্ড-এর সাথে কাজের অভিজ্ঞতার কথা বলা হয়েছে। তিনি ইচ্ছাকৃতভাবে বেশ কয়েকজনের নাম পরিবর্তন করেন। এর কারণ হিসেবে ক্যারল বলেন তিনি চাননি তাদের নামের জন্য বইটির কাটতি বাড়ুক।  সূত্র তালিকা  বহিঃসংযোগ  গুডরিডসে ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩  অ্যামাজন.কমে ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩  বিষয়শ্রেণী:১৯৮৭-এর বই বিষয়শ্রেণী:মার্কিন স্মৃতিকথা বিষয়শ্রেণী:চলচ্চিত্রে অভিযোজিত মার্কিন উপন্যাস বিষয়শ্রেণী:দ্য প্যারিস রিভিউয়ে প্রকাশিত মৌলিক কাজ বিষয়শ্রেণী:সঙ্গীতজ্ঞ বিষয়ক বই বিষয়শ্রেণী:লেখক বিষয়ক বই বিষয়শ্রেণী:মাদক বিষয়ক বই
রঘোগড়-বিজয়পুর () ভারতের মধ্য প্রদেশ রাজ্যের গুনা জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে রঘোগড়-বিজয়পুর শহরের জনসংখ্যা হল ৪৯,১৯৩ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১৮% হল ৬ বছর বা তার কম বয়সী।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে রঘোগড়-বিজয়পুর এর সাক্ষরতার হার কম।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:গুনা জেলা
thumb|সাইনেব এল মাসরার  সাইনব এল মাসরার  (জন্ম ১৯৮১) একজন মরক্কো-জার্মান লেখিকা, সাংবাদিক ও ইসলামি নারীবাদী।  তিনি আন্তঃসাংস্কৃতিক নারী ম্যাগাজিন গাজেলের প্রতিষ্ঠাতা এবং ইসলামে নারীবাদের বিষয়টি নিয়ে বেশ কয়েকটি লেখা প্রকাশ করেছেন।   জীবনের প্রথমার্ধ  সিনেব এল মাসরার ১৯৮১ সালে জার্মানির হ্যানোভারে জন্মগ্রহণ করেন এবং সেখানে বড় হন। তার বাবা ছিলেন মরোক্কোর একজন গাড়ি মেকানিক যিনি ১৯৬০-এর দশকের মাঝামাঝি সময়ে টাঙ্গির থেকে জার্মানির উদ্দেশ্যে রওনা হন এবং তার মা ১৯৭০-এর দশকের শেষের দিকে সেখানে তার সাথে যোগ দেন।[  সাইনব এল মাসরার ১৯৮১ সালে জার্মানির হ্যানোভারে জন্মগ্রহণ করেন এবং সেখানেই বেড়ে ওঠেন। তার বাবা ছিলেন মরক্কোর একজন গাড়ি মেকানিক। তিনি১৯৬০-এর দশকের মাঝামাঝি সময়ে মরক্কোর তানজাহ ত্যাগ করে জার্মানিতে পাড়ি জমান। ১৯৭০-এর দশকের শেষে তার মা জার্মানিত যান।   তিনি প্রথমে ব্যবসায় অধ্যয়ন করেন। পরবর্তীরে তিনি শিক্ষায় স্নাতক হন। ক্যাথলিক স্কুলগুলি একজন মুসলিমকে নিয়োগ দিতে অস্বীকার করায় চাকরি খোঁজার সময় তিনি বৈষম্যের সম্মুখীন হন।    ক্যারিয়ার  ২০০৬ সালের জুন মাসে এল মাসরার গাজেল নামে একটি বহুসাংস্কৃতিক নারী ম্যাগাজিন প্রতিষ্ঠা করেন। প্রধান সম্পাদক হিসেবে তিনি ম্যাগাজিনটি পরিচালনা করেন।   তিনি অভিবাসন, শরণার্থী, এবং ইন্টিগ্রেশন প্রতিমন্ত্রী মারিয়া বোহমার দ্বারা আয়োজিত একটি সম্মেলনের অংশ হিসাবে "মিডিয়া অ্যান্ড ইন্টিগ্রেশন" ওয়ার্কিং গ্রুপের সদস্য হিসাবে কাজ করে জার্মান সরকারি প্রকল্পগুলিতে যোগদান করেন।  ২০১০ সালের মে থেকে ২০১৩ সাল পর্যন্ত  বা জার্মান ইসলাম সম্মেলনে যোগদান করেন।  এল মাসরার প্রথম বই, মুসলিম গার্লস: ওয়ার উইর সিন্ড, উই উইর লেবেন ("মুসলিম গার্লস: হু উই আর, হাউ উই লাইভ"), ২০১০ সালে প্রকাশিত হয়। ২০১৫ সালে পকেটে বহন্নযোগ্য সংস্করণে বইটি পুনরায় প্রকাশ করা হয়।   তার পরবর্তী বই ইমানজিপেশন ইম ইসলাম ("ইসলামে মুক্তি"), ২০১৬ সালের শুরুতে প্রকাশিত হওয়ার সময় সংবাদপত্রগুলোতে আলোচিত হয়।  এটি ছিল ইসলামপন্থী আন্দোলন মিলি গুরার একটি অভিযোগের বিষয়, যা মিউনিখ জেলা আদালতের রুলিংয়ের মাধ্যমে এল মাসরারকে বই থেকে একটি অংশ প্রত্যাহার করতে বাধ্য করেছিল।   ২০১৮ সালে, তিনি মুসলিম পুরুষ: ওয়ার সি সিন্ড, ওয়াস সি ওলেন ("মুসলিম পুরুষ: তারা কে, তারা কী চায়") প্রকাশ করেছে, যেখানে তিনি মুসলিম পুরুষদের বিরুদ্ধে কুসংস্কার নিয়ে আলোচনা করেছেন।   এল মাসরার বর্তমানে বার্লিনে থাকেন।    রাজনৈতিক অবস্থান  এল মাসরার ইসলামের একটি উন্মুক্ত এবং সমালোচনামূলক ব্যাখ্যার আহ্বান জানিয়েছেন এবং তিনি বিশ্বাস করেন যে ইসলাম নারীঅধিকারের সাথে সাংঘর্ষিক নয়। তিনি জোর দিয়ে বলেন যে সামগ্রিকভাবে ইসলামকে সালাফি মতবাদের সাথে বিভ্রান্ত করা উচিত নয়। ফ্রান্সের মার্সেইয়ে নারী ইমাম এবং প্রকাশ্যে ঘোষিত সমকামী ইমাম লুডোভিচ-মোহাম্মদ জাহেদের  দিকে ইঙ্গিত করেন।    নির্বাচিত কাজ    মুসলিম গার্লস: ওয়ার উইর সিন্ড, উই উইর লেবেন (২০১০)  ইমানজিপেশন ইম ইসলাম (২০১৬)  মুসলিম মেন: ওয়ার সি সিন্ড, ওয়াস সি ওলেন (২০১৮)   বহিঃসংযোগ    গাজেল পত্রিকা  (জার্মান ভাষায়)   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:মুসলিম লেখক বিষয়শ্রেণী:জার্মান নারীবাদী বিষয়শ্রেণী:ইসলামি নারীবাদ
স্যামুয়েল স্কোফিল্ড হ্যামারসলে (২২ ডিসেম্বর ১৮৯২ - ২৮ মার্চ ১৯৬৫) ছিলেন যুক্তরাজ্যের একজন শিল্পপতি এবং কনজারভেটিভ পার্টির রাজনীতিবিদ।  শিক্ষিত হুলমে গ্রামার স্কুল, ওল্ডহাম এবং কিংস কলেজ, কেমব্রিজ ।  ১৯১৫ সালে প্রথম বিশ্বযুদ্ধের সময় তিনি ইস্ট ল্যাঙ্কাশায়ার রেজিমেন্টে যোগ দেন এবং গ্যালিপোলিতে আহত হন। শুরুতেই ট্যাঙ্ক কর্পসে ক্যাপ্টেন হিসেবে বদলি করা হয়।  ১৯১৯ সালে তিনি কেট ওয়াকলিকে বিয়ে করেছিলেন, যার সাথে তার ৫ কন্যা ছিল।  ১৯২২ সালে তিনি তার কটন মিলের বোর্ডে তার বাবার সাথে যোগ দেন। সারা জীবন তুলা শিল্পের জন্য চাকরি এবং ভবিষ্যতের জন্য লড়াই করেছেন। তিনি ১৯২৫ সালে "ইন্ডাস্ট্রিয়াল লিডারশিপ" নামে একটি বই লেখেন। তিনি মনে করতেন যে গড়পড়তা ব্রিটিশ মানুষ টাকার জন্য যতটা কাজ করে তার তৃপ্তির জন্য কাজ করে। তিনি নিশ্চিত ছিলেন যে উৎপাদনই জাতীয় সমৃদ্ধির মেরুদণ্ড। দ্বিতীয় বিশ্বযুদ্ধের সময় ট্যাঙ্ক উত্পাদনের জন্য সরবরাহ মন্ত্রকের সাথে কাজ করেছিলেন। তিনি এস. নোটন লিমিটেডকে বিশ্বের বৃহত্তম লাগেজ এবং হ্যান্ডব্যাগ প্রস্তুতকারী হিসাবে গড়ে তোলেন এবং ১২টি কোম্পানির ব্যবস্থাপনা পরিচালক হিসাবে ১৯৪৬ সালের ডিরেক্টরী অফ ডিরেক্টরসে তালিকাভুক্ত হন।  তিনি ১৯২৪ সালের সাধারণ নির্বাচনে স্টকপোর্টের সংসদ সদস্য (এমপি) হিসাবে নির্বাচিত হন, একটি দুটি আসনের নির্বাচনী এলাকা। ১৯৩৫ সালের নির্বাচনে পদত্যাগ না করা পর্যন্ত তিনি এই আসনটি ধরে রেখেছিলেন।  হ্যামারসলি ১৯৩৮ সালের জুলাইয়ে একটি উপ-নির্বাচনে জয়ী হওয়ার পর তিন বছর পর এমপি উইলসডেন ইস্ট হিসাবে হাউস অফ কমন্সে ফিরে আসেন। ১৯৪৫ সালের নির্বাচনে পরাজয়ের আগ পর্যন্ত তিনি উইলসডেনের প্রতিনিধিত্ব করেন।  অ্যাংলো-ইসরায়েল অ্যাসোসিয়েশনের প্রতিষ্ঠাতা চেয়ারম্যান ১৯৪৮।"A Little Bit Off The Top" by Barbara Jill Poloniecka. 1998 The Book Guild Ltd, Lewes, Sussex.   তথ্যসূত্র    বহিঃসংযোগ      বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:স্টকপোর্টের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৬৫-এ মৃত্যু বিষয়শ্রেণী:১৮৯২-এ জন্ম
থাম্ব|হাইড্রোজেন মৌলের আপেক্ষিক পারমাণবিক ভর। আপেক্ষিক পারমাণবিক ভর বা পারমাণবিক ওজন একটি মাত্রাবিহীন ভৌত রাশি। একটি প্রদত্ত নমুনাতে উপস্থিত পরমাণুসমূহের গড় ভরের সাথে পারমাণবিক ভর ধ্রুবকের অনুপাতকে আপেক্ষিক পারমাণবিক ভর হিসেবে গণ্য করা হয়। পারমাণবিক ভর ধ্রুবককে (প্রতীক: m) কার্বন-১২ পরমাণুর ভরের  দ্বারা সংজ্ঞায়িত করা হয়। দুইটি ভরের অনুপাত বলে আপেক্ষিক পারমাণবিক ভর শুধুই একটি সংখ্যা, এর কোনও একক নেই।  (কোন্‌ উৎস থেকে নমুনা সংগ্রহ করা হয়েছে, তার উপর ভিত্তি করে সেই নমুনাতে মৌলটির সমস্থানিক বা আইসোটোপসমূহের অনুপাতে তারতম্য হতে পারে, ফলে এগুলির আপেক্ষিক পারমাণবিক ভরও ভিন্ন ভিন্ন হতে পারে। তাই আপেক্ষিক পারমাণবিক ভর কোনও ধ্রুব সংখ্যা নয়।)   তথ্যসূত্র   বিষয়শ্রেণী:রাসায়নিক ধর্ম বিষয়শ্রেণী:পর্যায় সারণি বিষয়শ্রেণী:পদার্থের পরিমাণ বিষয়শ্রেণী:ভূতমিতি
কাতান শাড়ি বা মিরপুর কাতান বাংলাদেশের ঐতিহ্যবাহী শাড়ি শিল্পের একটি বিশেষ ধারা, যা মূলত ঢাকা শহরের মিরপুর এলাকায় তৈরি হয়। এই শাড়ি তার ঝকঝকে রেশমি বুনন, জরির কারুকাজ ও বর্ণিল নকশার জন্য বিশেষভাবে পরিচিত।   নামকরণ  ‘কাতান’ শব্দটির উৎপত্তি ফারসি শব্দ ‘কাতান’ থেকে, যার অর্থ শক্তভাবে পাকানো সুতার কাপড়। মিরপুরে বোনা কাতান শাড়ি তার সুতার টান, উজ্জ্বলতা ও টেকসই বৈশিষ্ট্যের কারণে এ নাম পেয়েছে। বাংলাদেশের পেটেন্ট, ডিজাইন ও ট্রেডমার্কস অধিদপ্তর (DPDT) অনুযায়ী এই শাড়ির ভৌগোলিক নির্দেশক (GI) নাম হলো মিরপুরের কাতান শাড়ি।  এ ছাড়াও এটি স্থানীয় ও আন্তর্জাতিক বাজারে বিভিন্ন নামে পরিচিত, যেমন: মিরপুর কাতান, মিরপুর রেশমি কাতান ইত্যাদি। এই নামগুলো শাড়িটির বৈশিষ্ট্য এবং উৎপত্তি স্থান স্পষ্টভাবে নির্দেশ করে।   ইতিহাস  মিরপুরের কাতান শাড়ির ইতিহাস মূলত মুঘল আমল থেকেই প্রোথিত, যখন ঢাকাই তাঁতশিল্প আন্তর্জাতিক খ্যাতি লাভ করে। ১৯৪৭ সালে দেশভাগের পর ভারতের বেনারস থেকে কতিপয় দক্ষ তাঁতী পরিবার ঢাকায় পাড়ি জমান এবং তাঁরা বেনারসির সূক্ষ্ম বুননের কৌশল ও নকশা নিয়ে আসেন। মিরপুরে এসে তাঁরা স্থানীয় সুতা ও নকশার সাথে বেনারসি বুননের ধারাকে মিলিয়ে কাতান শাড়িকে নতুন মাত্রা দেন। ফলশ্রুতিতে এক অনন্য ধাঁচ তৈরি হয়— মোটা ও ঝকঝকে রেশমী বুনন, সূক্ষ্ম ও খুঁটিনাটি নকশা, যা মিরপুর কাতানকে স্বতন্ত্র বৈশিষ্ট্যে পরিচিত করে তোলে। পুরনো ঢাকার তাঁতীরা কালের প্রবাহে মিরপুর অঞ্চলে স্থানান্তরিত হয়ে তাঁত স্থাপন করেন এবং কাতান বুননের ঐতিহ্য চালু রাখেন। ২০শ শতকের মাঝামাঝি থেকে মিরপুর কাতান দেশব্যাপী জনপ্রিয় হয়ে ওঠে। বর্তমানে এটি শুধু স্থানীয় বাজারেই সীমাবদ্ধ নয়; বরং আন্তর্জাতিক বাজারেও রপ্তানি হচ্ছে, যা বাংলাদেশের ঐতিহ্যবাহী তাঁতশিল্পকে বৈশ্বিক পরিসরে পরিচিতি দিচ্ছে।   বৈশিষ্ট্য  মিরপুরের কাতান শাড়ির বৈশিষ্ট্য হলো উজ্জ্বল রঙ, সোনালি-রুপালি জরির কাজ এবং শক্তভাবে বোনা রেশমি সুতা। এ শাড়ি হালকা, টেকসই এবং ব্যবহার উপযোগী।   উপকরণ  এই শাড়ি প্রধানত রেশমি সুতা দিয়ে তৈরি হয়। এছাড়া জরির সুতার ব্যবহারও সাধারণ বৈশিষ্ট্য।   ভৌগোলিক স্বীকৃতি  মিরপুরের কাতান শাড়ি বাংলাদেশের ভৌগোলিক নির্দেশক (Geographical Indication, GI) পণ্য হিসেবে স্বীকৃতি পেয়েছে। এই স্বীকৃতি দেয়া হয়েছে ১১ জুলাই ২০২৪-তে, GI Journal No. 38-এ “আবেদন নং-৬০” হিসেবে প্রকাশের মাধ্যমে।   এই স্বীকৃতি প্রধানত নিম্নলিখিত দিকগুলোর প্রামাণ্যতা ও মান নিশ্চিত করার উদ্দেশ্যে দেয়া হয়েছে: উৎপাদন এলাকা নির্ধারণ, তাঁতশিল্পে ব্যবহৃত কাঁচামাল ও বুনন পদ্ধতির মান ও ব্র‍্যান্ড বৈধতা।   স্বীকৃতির ফলে মেয়াদী লাইসেন্স, সঠিক উৎপাদন ও বিপণন নীতি, এবং “মিরপুর কাতান” নামের ব্যবহার শুধুমাত্র অনুমোদিত কারিগর ও উৎপাদন কেন্দ্রগুলোর জন্য সীমাবদ্ধ করার প্রচেষ্টা শুরু করা হয়েছে।   অর্থনৈতিক উপযোগিতা  মিরপুর কাতান শাড়ি বাংলাদেশের তাঁত শিল্পে গুরুত্বপূর্ণ অবদান রাখছে। হাজারো তাঁত শ্রমিক এ শিল্পের সঙ্গে যুক্ত। স্থানীয় বাজার ছাড়াও কাতান শাড়ি রপ্তানি করে বৈদেশিক মুদ্রা অর্জিত হচ্ছে। এটি নারীদের কর্মসংস্থান ও গ্রামীণ অর্থনীতিতে বিশেষ অবদান রাখছে।   আরও দেখুন   জামদানি শাড়ি  বেনারসি শাড়ি বাংলাদেশের ভৌগোলিক নির্দেশকের তালিকা   তথ্যসূত্র   বিষয়শ্রেণী:শাড়ি বিষয়শ্রেণী:বাংলাদেশী পোশাক বিষয়শ্রেণী:ভারতীয় পোশাক
থাম্ব|সম্ভলে অভিযান প্রেরণের পূর্বে ইবরাহিম লোদির দরবারে অনুষ্ঠান। ইব্রাহিম লোদি (, ,হিন্দী: इब्राहीम लोदी) ছিলেন লোদি রাজবংশের শেষ সুলতান। ১৫১৭ সালে তার পিতা সিকান্দার লোদির মৃত্যুর পর তিনি সুলতান হন। পানিপথের যুদ্ধে তার পরাজয় ও নিহত হওয়ার ফলে লোদি রাজবংশের সমাপ্তি ঘটে। তিনি আফগান বা পাঠান বংশোদ্ভূত সর্বশেষ হিন্দো সম্রাট (Hindoo emperor) ছিলেন৷   জীবন  থাম্ব|বাবর ও ইব্রাহিম লোদির সেনাবাহিনীর মধ্যে পানিপথের যুদ্ধ (১৫২৬)। ইব্রাহিম লোদি জাতিতে পশতুন ছিলেন। পিতার মৃত্যুর পর তিনি ক্ষমতায় আসেন। তবে শাসনকাজে তিনি দক্ষ ছিলেন না। তার সময় বেশ কিছু বিদ্রোহ সংঘটিত হয়। মেবারের শাসক রানা সংগ্রাম সিং উত্তর প্রদেশের পশ্চিম পর্যন্ত তার রাজ্য বিস্তার করেছিলেন এবং আগ্রায় হামলার হুমকি সৃষ্টি করেন। এছাড়াও পূর্বাঞ্চলেও বিদ্রোহ সংঘটিত হয়। পুরনো ও জ্যেষ্ঠ কমান্ডারদের স্থলে তার প্রতি অনুগত অপেক্ষাকৃত তরুণদের নিয়োগ করায় ইব্রাহিম লোদির প্রতি অভিজাত শ্রেণিও অসন্তুষ্ট ছিল। এসময় তার আফগান অভিজাতরা বাবরকে ভারত আক্রমণের আমন্ত্রণ জানায়। ১৫২৬ সালে বাবরের মুঘল সেনাবাহিনী ইব্রাহিম লোদির বৃহৎ আকারের সেনাবাহিনীকে পানিপথের যুদ্ধে পরাজিত করে। যুদ্ধে ইবরাহিম লোদি নিহত হন।   মাজার  পানিপথের তহশিল অফিসের কাছে ইব্রাহিম লোদির মাজার অবস্থিত। এর কাছে বু আলি শাহ কালান্দারের দরগাহ রয়েছে। লোদি উদ্যানের শিশ গম্বুজকে অনেকে তার মাজার ভেবে ভুল করে।   আরও দেখুন   শের শাহ শুরি   তথ্যসূত্র    বহিঃসংযোগ   Lodī dynasty - Encyclopædia Britannica  https://web.archive.org/web/20150220033614/http://www.indohistory.com/lodhi_dynasty.html  http://www.webindia123.com/history/MEDIEVAL/delhisultanate/delhi%20sultanate4.htm  https://web.archive.org/web/20080223213215/http://sify.com/itihaas/fullstory.php?id=13233620  বিষয়শ্রেণী:১৫২৬-এ মৃত্যু বিষয়শ্রেণী:লোদি রাজবংশ বিষয়শ্রেণী:দিল্লির সুলতান বিষয়শ্রেণী:দিল্লির ব্যক্তি বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:১৪৮০-এ জন্ম
ভোজ রাজার বিহার চট্টগ্রাম বিভাগের কুমিল্লা জেলার আনন্দ বিহারের পাশে অবস্থিত। আনন্দ বিহারের কিছু দক্ষিণে অবস্থিত এই বিহারটি স্থানীয়ভাবে ভোজ রাজার বাড়ী নামে পরিচিত।  অবস্থান আনন্দ বিহার থেকে এই বিহারটি ৫০০ মিটার দক্ষিণে এবং রুপবান বিহার থেকে ২০০ মিটার দক্ষিণে অবস্থিত।  নকশা ও কারুকাজ এটি ৪৫২X৪৫২ ফুট আয়তনের একটি বর্গার্কিতি বিহার।আনন্দ ও শালবন বিহারের মত এই বিহারটি আকারে বেশ বড় এবং এর ভিতরে মন্দির আবিষ্কৃত হয়েছে।বিহারের অভ্যন্তরে প্রায় দশটি ভিক্ষু কক্ষ পাওয়া গিয়েছে বলে জানা যায়। প্রত্ননিদর্শন বিহারের অভ্যন্তরে মন্দিরের ধ্বংসাবশেষের মধ্যে প্রায় ১০০টির বেশি পোড়া মাটির ফলক পাওয়া গিয়েছে।এছাড়া বিহারের ভিতর থেকে মিশ্র ধাতুর ভাস্কর্যের খন্ডাংশ, দু’টি বুদ্ধ ভাস্কর্য, হরিকেল রৌপ্য মুদ্রা ইত্যাদি জিনিস উদ্ধার করা সম্ভব হয়েছে।  তথ্যসূত্র  বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার প্রত্নতাত্ত্বিক স্থাপনা
রাজ শাণ্ডিল্য হলেন একজন ভারতীয় টেলিভিশন এবং ঝাঁসি, উত্তর প্রদেশের বলিউড লেখক। ২০০৭ থেকে ২০১৪ সাল পর্যন্ত শান্ডিল্যা সনি এন্টারটেইনমেন্ট টেলিভিশন সিরিজ, কমেডি সার্কাসের একজন প্রধান লেখক এবং বিষয়বস্তু পরিচালক ছিলেন। শান্ডিল্যা ২০০৬ সালে তার কর্মজীবন শুরু করেন এবং কৃষ্ণা অভিষেক এবং সুদেশ লেহরির জন্য প্রায় ৩৫০টি স্ক্রিপ্ট এবং কমেডিয়ান কপিল শর্মার জন্য প্রায় ২০০টি স্ক্রিপ্ট লিখেছেন।  লিম্কা বুক অব রেকর্ডস  ৬২৫টি স্ক্রিপ্ট লেখার জন্য শান্ডিল্যা ২০১৩ সালে একটি রেকর্ড ধারণ করে। তিনি ২০১৯ সালে  কমেডি চলচ্চিত্র ড্রিম গার্ল দিয়ে তার পরিচালনায় আত্মপ্রকাশ করেন যা একটি বাণিজ্যিক সাফল্য ছিল।   চলচ্চিত্র  Denotes films that have not yet been released বছর শিরোনাম পরিচালক লেখক সংলাপ লেখক চিত্রনাট্য প্রযোজক গানের কথা মন্তব্য ২০০৭ কমেডি সার্কাস  ২০১৫ ফিরে আসার জন্য স্বাগতম    ২০১৬ পাগল আলী    ২০১৭ ভূমি  ২০১৮ ভাইয়াজি সুপারহিট  ২০১৯ জাবরিয়া জোড়ী   সপ্ন কন্যা    পরিচালনায় আত্মপ্রকাশ  ২০২২ জানহিত মে জারি   প্রযোজক হিসেবে আত্মপ্রকাশ  মুন্নের মহান বিবাহ            Voot- এ ওয়েব সিরিজ  ২০২৩ ড্রিম গার্ল 2     ২০২৪ Vicky Vidya Ki Woh Wala Video      তথ্যসূত্র    বহিঃসংযোগ      বিষয়শ্রেণী:১৯৮৫-এ জন্ম বিষয়শ্রেণী:হিন্দি চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:মুম্বইয়ের চিত্রনাট্যকার বিষয়শ্রেণী:জীবিত ব্যক্তি
ক্রেগ জেমস মুন্ডি (জন্ম: ১ জুলাই ১৯৪৯) একজন মার্কিন ব্যবসায়ী। ১৯৮২ সালে তিনি অন্যদের সাথে মিলে এলিয়েন কম্পিউটার সিস্টেমসের প্রতিষ্ঠা করেন এবং সিইও হন। ২০০৬ থেকে ২০১২ সাল পর্যন্ত মাইক্রোসফটের চিফ রিসার্চ অ্যান্ড স্ট্র্যাটেজি অফিসার থাকার পর তিনি মাইক্রোসফটের সিইওর সিনিয়র উপদেষ্টা ছিলেন। তিনি ২০১৪ সালে মাইক্রোসফট থেকে অবসর গ্রহণ করেন। ওবামা প্রশাসনের সময়, তিনি তার রাষ্ট্রপতির বিজ্ঞান ও প্রযুক্তি বিষয়ক উপদেষ্টা কাউন্সিলের (পিসিএএসটি) সদস্য ছিলেন।   জীবনী  ক্রেগ জেমস মুন্ডি ১৯৪৯ সালের ১লা জুলাই ওহাইওর ক্লিভল্যান্ডে জন্মগ্রহণ করেন। মুন্ডি ইলেকট্রিক্যাল ইঞ্জিনিয়ারিংয়ে স্নাতক ডিগ্রি (১৯৭১) এবং জর্জিয়া টেক থেকে তথ্য তত্ত্ব এবং কম্পিউটার বিজ্ঞানে (১৯৭২) স্নাতকোত্তর ডিগ্রি অর্জন করেছেন।  ১৯৭০ সালে মুন্ডি সিস্টেম ইকুইপমেন্ট কর্পোরেশনে ডেটা জেনারেল নোভা কম্পিউটারের অপারেটিং সিস্টেম বিকাশকারী হিসাবে তার কর্মজীবন শুরু করেন। এসইসি পরবর্তীকালে ডেটা জেনারেল কর্পোরেশন দ্বারা অধিগ্রহণ করা হয়, যেখানে মুন্ডি পরে উত্তর ক্যারোলিনার রিসার্চ ট্রায়াঙ্গেল পার্কে এর উন্নত উন্নয়ন সুবিধার পরিচালক হন। ১৯৮২ সালে তিনি অন্যান্য কয়েকজনের সাথে এলিয়েন্ট কম্পিউটার সিস্টেমস প্রতিষ্ঠা করেন। সিইও হওয়ার আগে সেখানে বিভিন্ন পদে ছিলেন। এলিয়েন্ট ১৯৯২ সালে দেউলিয়া হওয়ার জন্য মামলা করেছিল।  তিনি ১৯৯২ সালে কোম্পানির ভোক্তা প্ল্যাটফর্ম বিভাগে মাইক্রোসফটে কাজ শুরু করেন। হস্তচালিত এবং স্বয়ংচালিত সিস্টেম এবং প্রাথমিক কনসোল গেমগুলির জন্য উইন্ডোজ সিইর উৎপাদন পরিচালনা করেন। ১৯৯৭ সালে মুন্ডি মাইক্রোসফটে থাকাকালীন ওয়েবটিভি নেটওয়ার্কের অধিগ্রহণের তত্ত্বাবধান করেন। তিনি মাইক্রোসফট বিশ্বস্ত কম্পিউটিং এবং ডিজিটাল রাইটস ম্যানেজমেন্টে চ্যাম্পিয়ন হয়েছেন। ২০০৬ সালে বিল গেটস যখন মাইক্রোসফট থেকে পূর্ণ-সময় অবসর নেন, তখন মুন্ডি এবং রে ওজিকে কোম্পানিতে গেটসের প্রাক্তন দায়িত্বগুলিকে ভাগ করে দেন, মুন্ডি মাইক্রোসফটের প্রধান গবেষণা ও কৌশল কর্মকর্তা হন। ২০১২ সালের শেষের দিকে, তিনি ৬৫ বছর বয়সে ২০১৪ সালে অবসর নেওয়ার পরিকল্পনা নিয়ে সিইওর সিনিয়র উপদেষ্টা হন।  ২০০৯ সালের এপ্রিলে রাষ্ট্রপতি বারাক ওবামা মুন্ডিকে তার রাষ্ট্রপতির বিজ্ঞান ও প্রযুক্তি বিষয়ক উপদেষ্টা পরিষদের (পিসিএএসটি) সদস্য হিসাবে মনোনীত করেন। মুন্ডি ২০০৩ থেকে ২০১৯ সালের মধ্যে ২০০৫ ছাড়া বিল্ডারবার্গ গ্রুপের সমস্ত মিটিংয়ে অংশ নিয়েছিলেন। ২০১০ সাল পর্যন্ত তিনি স্টিয়ারিং কমিটির সদস্য ছিলেন, যেটি আমন্ত্রণ তালিকা এবং আসন্ন বার্ষিক বিল্ডারবার্গ মিটিং এর এজেন্ডা নির্ধারণ করে।   তথ্যসূত্র    বহিঃসংযোগ    মাইক্রোসফট বিল গেটসের জন্য জুলাই ২০০৮ ট্রানজিশনের পরিকল্পনা ঘোষণা করেছে  শেয়ার্ড সোর্সে মুন্ডির মে ২০০১ ভাষণের সম্পূর্ণ পাঠ্য  বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মাইক্রোসফটের কর্মচারী